Dag 5 – .Besoek aan Mandrogi*. In die dorpie is daar pragtige voorbeelde van Russiese houtgeboutjies. Die inwoners reël ‘n Russiese braaivleis vir die besoekers. Musiek deur ‘n begaafde balalaikaspeler. Daar is ’n vodkamuseum waar ’n mens vertroud kan raak met die geskiedenis van hierdie dop met die skop. ’n Mens kan ook vir ’n wandeling deur die woud gaan.
Dag 6 – ’n Vaart deur die Wolga – Baltiese kanaal neem ons na die klein eilandjie, Kizhi*, aan die noordelike kant van die meer Onega. Die eiland is bekend vir sy opelugmuseum van argitektuur. Geboue vanoor die land en uit die geskiedenis is hier versamel.
Dag 10 – Die hoogtepunt is sekerlik die besoek vandag aan die Rooi Plein* en die Kremlin*. Ons besoek ook van die katedrale en die beroemde Tsaarkanon* uit die 14de eeu en die Tsaarklok uit die 16de eeu.
Dag 11 – Na ontbyt moet ons die kajuite ontruim teen 09:00. Ons tasse word op die skip bewaar terwyl ons ’n laaste uitstappie doen. Hierna vertrek ons na die lughawe vir ons terugvlug. Aandete op die vliegtuig.